system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre Curtea Europeană a Drepturilor Omului?
assistant
Curtea Europeană a Drepturilor Omului (CEDO), adesea numită informal "Curtea de la Strasbourg", a fost creată pentru sistematizarea procedurii plângerilor în materia drepturilor omului provenite din statele membre ale Consiliului Europei. Misiunea Curții este să vegheze la respectarea prevederilor Convenției Europene a Drepturilor Omului și a Protocoalelor suplimentare de către statele semnatare. Curtea Europeană a Drepturilor Omului nu trebuie confundată cu Curtea de Justiție a Uniunii Europene (CJUE) care are sediul la Luxembourg și este însărcinată cu soluționarea problemelor referitoare la dreptul Uniunii Europene.

Sistemul de protecție a drepturilor  și libertăților fundamentale introdus de Convenția Europeană a Drepturilor Omului (Convenția)  se întemeiază pe principiul subsidiarității. Este, în primul rând, de competența statelor părți la Convenție să garanteze aplicarea acesteia, iar Curtea Europeană a Drepturilor Omului (Curtea) nu trebuie să intervină decât atunci când statele nu și-au respectat obligațiile. Controlul exercitat la Strasbourg este activat, în principal, prin intermediul cererilor individuale, cu care Curtea poate fi sesizată de către orice persoană, fizică sau juridică, aflată sub jurisdicția statelor părți la convenție .

Judecători

Secții
Curtea este împărțită din punct de vedere administrativ în cinci secții. Camerele, care sunt formațiuni judiciare, sunt create în cadrul acestor secții. Următorul tabel prezintă membrii fiecărei secții la data de 1 aprilie 2020.

Președinți

Statele membre ale Curții Europene a Drepturilor Omului 
Următoarele state sunt membre ale Curții Europene a Drepturilor Omului:

Cine poate apela la Curtea Europeană a Drepturilor Omului 
Categoria potențialilor reclamanți este imensă: pe lângă cele opt sute de milioane de locuitori ai Europei Mari și cetățenii din țări terțe care își au reședința sau tranzitează pe teritoriul acesteia, trebuie să avem în vedere milioane de asociații, de fundații, de partide politice, de întreprinderi etc. De asemenea persoanele care, în urma unor acte extrateritoriale ale statelor părți la Convenție, săvârșite în afara teritoriilor lor respective, intră sub jurisdicția lor și deci pot să apeleze la Curtea de la Strasbourg. La data de la 31 august 2010 erau încă nerezolvate peste 130.000 dintre cererile depuse. Majoritatea acestor cereri (peste 95%) sunt respinse, fără să fie examinate pe fond, pentru că nu au îndeplinit unul din criteriile de admisibilitate prevăzute de convenție.

Materiale video de popularizare 
 Film de documentar (în limba română, aproximativ 15 minute)
 Clipul Convenției (în engleză)
 60 de ani de convenție (în engleză)
 Canalul YouTube al CEDO (în variate limbi)

Legături externe 
 Pagina web a C.E.D.O. pe site-ul oficial al Consiliului Europei
 International Child Abduction Database (Baza de date internațională cu privire la problematica răpirii de minori)
 Judecătorii Curții, decizii și studii de caz (baza de date)
 Regulile Curții (PDF)
 Jurisprudența CEDO cu privire la încredințarea minorilor și discriminarea între părinți  (wikimanuals)
 Hotărâri CEDO disponibile ca articole în Wikipedia
 INDEX DE CAZURI ale Curții europene a drepturilor omului invocate în motivarea deciziilor Curții Constituționale  (pe situl web al CCR) 
 Alte cauze CEDO (traduse în limba română) din baza de date ARPCC pot fi găsite aici 
 explicații ale articolelor Convenției asupra Drepturilor Omului pot fi găsite aici
 referințe la hotărâri CEDO pot fi găsite aici
 Povestea primilor români care au învins statul la CEDO, 4 iulie 2010, Adevărul''

Depunerea unei petiții la CEDO 
Depunerea unei petiții la CEDO se face în mai multe etape, prima etapă este de verificare a criteriilor de admisibilitate. Pentru a se pute adresa Curții trebuie ca:
 reclamantul să fi epuizat toate căile de atac ordinare oferite de către instanțele naționale
 să nu fi trecut mai mult de patru luni de la epuizarea ultimei căi de atac ordinare (de la data hotărârii irevocabile la nivel național)
 trebuie să fie capabil să dovedească că cel puțin unul dintre drepturile protejate de convenție i-a fost încălcat și că acest drept i-a fost încălcat de către unul dintre statele semnatare ale convenției
 evenimentele supuse examinării trebuie să fi avut loc după data semnării convenției de către statul împotriva căruia se depune plângere

Căile extraordinare de atac nu sunt luate în seamă la verificarea plângerii.

Verificarea admisibilității unei petiții se face în complete de unul, trei, șapte sau șaptesprezece judecători.

Informații relevante pot fi găsite aici:
 Ghid practic - articol de popularizare pe 9am.ro
 Discuție pe avocat.net

Curtea pronunță hotărâri doar în cauze declarate admisibile. Ea deliberează cu privire la existența sau inexistența vreunei încălcări a drepturilor omului și poate acorda daune, după caz. Hotărârile curții sunt obligatorii pentru statele semnatare ale convenției în sensul că statul penalizat trebuie să plătească orice daune decise de instanță, să trateze aspectele semnalate de către reclamanți și să ia măsuri necesare pentru ca o situație similară să nu se repete. Măsurile disponibile statului includ adoptarea unei noi legi sau modificarea unei proceduri judiciare.
 Criteriile de admisibilitate
 Documentație pentru adresarea unei plângeri la CEDO
 Test Admisibilitate

Relația cu alte instituții 
Consiliul de miniștri, organul executiv al Consiliului Europei este organismul însărcinat să supravegheze respectarea hotărârilor Curții și adoptarea remediilor necesare. Acesta este compus din Miniștrii afacerilor externe ale statelor membre ale Consiliului Europei sau din reprezentanții lor permanenți. Consiliul de miniștri se întâlnește în mod regulat pentru a verifica executarea hotărârilor Curții. Cauzele sunt înscrise în ordinea de zi până când membrii sunt convinși că o hotărâre a fost executată și că măsurile corespunzătoare decise au fost implementate pentru ca probleme similare să nu mai apară. Prezența reprezentanților tuturor statelor membre ale Consiliului asigură presiune politică asupra tuturor țărilor care își exercită obligațiile cu întârziere.

Efectele juridice 
Hotărârile Curții au dus la un număr impresionant de schimbări în legislațiile naționale și, printre altele, au deschis drumul către: rejudecarea celor condamnați în urma unui proces inechitabil, restituirea imobilelor expropriate către proprietari sau plata unor indemnizații adecvate, acordarea unor permise de rezidență către persoanele amenințate cu deportarea sau eliminarea discriminărilor dintre cetățenii germani și cei străini în ceea ce privește alocațiile familiale.

Note

Bibliografie 
 Criteriile de admisibilitate în limba engleză și în limba română

Legături externe 
 situl web oficial al Curții (disponibil în limbile engleză și franceză)